Epäilen että Itätuulenkujan päissä saattaisi olla jonkinlainen kyltti aiheesta (sinne asti en ole jaksanut kävellä tarkistamaan koska liikkuminen ja näihin paikkoihin näkyvyys jalankulkijoille on tällä hetkellä melko mutkikasta jo valmiiksi), mutta muutoin en ole nähnyt (kansitasolla sijaitsevalta sillalta katsoen) mitään merkintöjä, ja verkossa olleet tiedotteet ovat olleet kovin epäselviä lukuunottamatta jossain vastaantullutta mainintaa siitä että projekti jatkuu pitkälle ensi vuoteen (myöhempi osa tästä lienee tosin kansitason päällä tehtävää työtä).

Tämänpäiväinen tilanne itäiseltä tilapäiseltä ylikulkusillalta (Feenix-patsaan eteläpuolella) on tämä: https://photos.app.goo.gl/BPN4FwEqCTshb8h89 . Huomasin vanhoja kuviani katsoessa että ainakin jo elokuun alkupuolella paikalla oli kielletty ajosuunta -merkit vaikka ajoväylä oli auki, mutten tiedä kuinka pysyvästi ne ovat siinä vai poistetaanko niitä välillä.

Uskon että kantta ollaan tällä erää rakentamassa Itätuulenkuja 8:n länsipuolelta Tuulimäki-kadun länsipuolelle asti, ja että tilanne jatkuu kulkemisen kannalta kuvatun kaltaisena ainakin koko loppuvuoden. Tekisi mieli vain merkitä paikka remonttialueeksi jonka läpi ei voi kulkea, mutta varmuus asiasta on vähän hatara.